A4-0055/97

Πρόταση απόφασης του Συμβουλίου περί τροποποίησης της απόφασης του Συμβουλίου 91/116/ΕΟΚ για τη σύσταση της Ευρωπαϊκής Συμβουλευτικής Επιτροπής στατιστικής πληροφόρησης στον οικονομικό και κοινωνικό τομέα (CΟΜ(96)0439 - C4-0075/97- 96/0223 (CNS))

πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η Επιτροπή θα ενημερώνει πλήρως το Κοινοβούλιο σχετικά με τις εργασίες της Ευρωπαϊκής Συμβουλευτικής Επιτροπής στατιστικής πληροφόρησης και θα απαιτήσει από το σύνολο των μελών της ΕΣΕΣΠ δήλωση με την οποία θα βεβαιούται ότι η συμμετοχή τους στην συγκεκριμένη επιτροπή δεν είναι ασυμβίβαστη με τα προσωπικά τους συμφέροντα, σύμφωνα με την συμφωνία της 25ης Σεπτεμβρίου 1996 μεταξύ Κοινοβουλίου και Επιτροπής.

(Τροπολογία 2)

ΑΡΘΡΟ ΜΟΝΟ

Άρθρο 4, τρίτη και τέταρτη παύλα (απόφαση 91/116/ΕΟΚ)

>Αρχικό κείμενο>

- τους προέδρους ή γενικούς διευθυντές των εθνικών στατιστικών υπηρεσιών των κρατών μελών[semigr ]

- δύο αντιπροσώπους από κάθε κράτος μέλος τους οποίους διορίζει το Συμβούλιο, μετά από διαβούλευση με την Επιτροπή, μεταξύ των προσωπικοτήτων των διαφόρων οικονομικών και κοινωνικών κατηγοριών και του επιστημονικού κόσμου. Για τον διορισμό των εν λόγω μελών κάθε κράτος μέλος παρέχει στο Συμβούλιο κατάλογο τεσσάρων υποψηφίων. Το Συμβούλιο λαμβάνει υπόψει την ανάγκη επαρκούς αντιπροσώπευσης των διαφόρων οικονομικών και κοινωνικών κατηγοριών και του επιστημονικού κόσμου.

>Κείμενο μετά την ψηφοφορία στο ΕΚ>

- τους δεκαπέντε προέδρους ή γενικούς διευθυντές των εθνικών στατιστικών υπηρεσιών των κρατών μελών[semigr ]

- τριάντα μέλη (δύο ανά κράτος μέλος) τα οποία διορίζει το Συμβούλιο, μετά από διαβούλευση με την Επιτροπή, μεταξύ των προσωπικοτήτων των διαφόρων οικονομικών και κοινωνικών κατηγοριών και του επιστημονικού κόσμου. Για τον διορισμό των εν λόγω μελών κάθε κράτος μέλος παρέχει στο Συμβούλιο κατάλογο τεσσάρων υποψηφίων. Το Συμβούλιο λαμβάνει υπόψει την ανάγκη επαρκούς αντιπροσώπευσης των διαφόρων οικονομικών και κοινωνικών κατηγοριών και του επιστημονικού κόσμου.

Ψήφισμα νομοθετικού περιεχομένου που περιλαμβάνει τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου περί τροποποίησης της απόφασης του Συμβουλίου 91/116/ΕΟΚ για τη σύσταση της Ευρωπαϊκής Συμβουλευτικής Επιτροπής στατιστικής πληροφόρησης στον οικονομικό και κοινωνικό τομέα (CΟΜ(96)0439 - C4-0075/97- 96/0223 (CNS).

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(96)0439 - 96/0223 (CNS) ((ΕΕ C 324 της 30.10.96, σελ. 11)),

- έχοντας κληθεί από το Συμβούλιο να γνωμοδοτήσει (C4-0075/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0055/97),

1. εγκρίνει, με την επιφύλαξη των τροποποιήσεων που επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.